《和三衢道中》
宋代·赵希逢

飘飘兴动酒家帘，身世都拚醉大千。
愁逐梦魂回夜半，思随诗句到天边。
再兴炎祚诸公力，一线桐江万古贤。
何日洗心来伴此，不须别办买山钱。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。